1994. gada laikapstākļi Latvijā

Šajā lapā ir apkopoti 1994. gada laikapstākļi Latvijā.

Gada notikumi

Februāris 
Gandrīz visa mēneša laikā gaisa temperatūra Rīgā nepakāpās virs nulles. Izņēmums bija 21. februāris, kad gaisa temperatūra pakāpās līdz +0,6 °C.

Ar salu un siegu bagāts februāris, kad jau ar pirmajām mēneša dienām iestājās ļoti auksts laiks. 12—13. februārī Daugavpilī gaiss atdzisa līdz −33 grādiem, savukārt Rīgā līdz −29 grādiem. Strauji aizsala Rīgas līcis, kuģiem ceļu atbrīvoja ledlauzis.

 5. februāris — gaisa temperatūra Vidzemē pazeminājās līdz –28 grādiem.
 13. februāris — Rīgā tika uzstādīts jauns diennakts absolūtais temperatūras minimums, −29,4 °C. Šī bija arī zemākā reģistrētā gaisa temperatūra 1990. un 2000. gados, kā arī zemākā kopš 1987. gada 12. janvāris, kad temperatūra sasniedza −29,6 °C.

Marts 
Līdzās 1983. gadam, 1994. gads marts Latvijā bija nokrišņiem visbagātākais marts, kad mēneša nokrišņu daudzums bija no 40 līdz 100 mm.

Maijs 
 5. maijs — Rīgā tika uzstādīts jauns diennakts absolūtais temperatūras minimums, −1,9 °C. 2011. gadā tika uzstādīts jauns rekords, −2,5 °C.

Jūnijs 
 15. jūnijs — Rīgā tika uzstādīts jauns diennakts absolūtais temperatūras minimums, +1,1 °C.
 26. jūnijs—16. jūlijs — 21 dienu Rīgā saglabājās sauss laiks un netika novēroti jebkādi nokrišņi.

Jūlijs 
Līdz šim reģistrētā absolūti maksimālā gaisa temperatūra jūlijā Latvijā ir no +32 līdz +36 grādiem un līdzās 1959., 2006. un 2010. gadam ir uzstādīta arī 1994. gadā.

Vissausākais jūlijs Latvijā. Mēneša nokrišņu daudzums vidēji valstī bija tikai 7 mm, bet vietām Latvijas centrālajā un rietumu daļā visa mēneša nokrišņu daudzums nesasniedza pat vienu milimetru.

 6. jūlijs — Rīgā tika uzstādīts jauns diennakts absolūtais temperatūras minimums, +4,7 °C.
 13. jūlijs — Jelgavā tika novētora ceturtā (uz to brīdi otrā) augstākā jebkad reģistrētā gaisa temperatūra Latvijā un augstākā gaisa temperatūra jūlijā: +36,0 °C. Šīs dienas gaisa temperatūra tikai par 0,4 grādiem atpalika no Latvijas absolūtā maksimuma.
 14. jūlijs — valdīja karsts laiks — valsts centrālajos un austrumu rajonos gaisa temperatūra sasniedza +32, +34 grādus.
 15. jūlijs — Rīgā tika uzstādīts jauns diennakts absolūtais temperatūras maksimums, +32,7 °C.
 16. jūlijs:
 Ļoti silta nakts. Vēl pusnaktī gaisa temperatūra galvaspilsētā bija +26,1 °C. Dienā Rīgā tika uzstādīts jauns diennakts absolūtais temperatūras maksimums, +32,5 °C.
 Engures pusē ap plkst. sešiem vakarā sāka plosīties spēcīgs negaiss, kam līdzīgu neatcerējās neviens no vecajiem ciema iedzīvotājiem. Karsto un tveicīgo laiku pēkšņi nomainīja spēcīgs vējš. Negaisa mākoņi, kas vienlaicīgi tika nesti kā no jūras, tā arī no laukiem, satikās tieši virs ciema. Pēc pēkšņā lietus zemē krita krusas graudi vistas olu lielumā. Krituši arī ledus gabali, kurus par krusu nevarēja nosaukt, — lielākās pikas bija kā prāvi kartupeļi. Citi gabali bija it kā no vairākiem gabaliem kopā salipuši, ar caurumu vidū.
 19. jūlijs — Latvijā tika novēroti negaisi, kurus pavadīja stipra krusa.
 21. jūlijs—8. augusts — 19 dienas Rīgā netika novēroti nokrišņi.
 29. jūlijs — Rīgā tika uzstādīts jauns diennakts absolūtais temperatūras maksimums, +32,5 °C.

Augusts 
Tika novērota karsta saulaina vasaras otrā puse, augusta pirmajā pusē gaiss vietām sakarst līdz 34 °C.

 6. augusts — Rīgā tika uzstādīts jauns diennakts absolūtais temperatūras maksimums, +32,5 °C.

Septembris 
 1. septembris — Rīgā tika uzstādīts jauns diennakts absolūtais temperatūras minimums, +3,6 °C.

Decembris 
 29. decembris — Rīgā tika uzstādīts jauns diennakts absolūtais temperatūras maksimums, +6,8 °C.
 30. decembris — Rīgā tika uzstādīts jauns diennakts absolūtais temperatūras maksimums, +7,4 °C. Iepriekšējais rekords, kas tika uzstādīts 1987. gadā, bija +7,3 °C.

Gada pārskats

Temperatūra 
 Latvija:
 Latvija:
 Rīga: −29,4 °C (13. februāris)
 Rīga: +32,7 °C (15. jūlijs)

Nokrišņi 
 Nokrišņu gada summa Rīgā sastādīja 704,1 mm.

Laikapstākļu statistika Rīgā 
Gaisa temperatūras absolūtais mēneša minimums, maksimums (°C) un mēneša vidējā temperatūra, kā arī tās novirze no ilggadējās novērojumu normas. Mēneša nokrišņu summa (mm), nokrišņu summa pa dekādēm un vienas diennakts nokrišņu maksimums.

Dati no Starptautiskās lidostas "Rīga" meteoroloģiskās novērojumu stacijas. Kamēr ir redzams šis paziņojums, dekāžu un diennakts nokrišņu informācija var būt neprecīza.

Gaisa temperatūras fakti Rīgā 

Dienas zemākā un nakts augstākā gaisa temperatūra Rīgā. Dati no Starptautiskās lidostas "Rīga" meteoroloģiskās novērojumu stacijas.

Zemākā gaisa temperatūra dienā:
 −12,7 °C — 12. februāris, 13. februāris
 −11,3 °C — 5. februāris
 −11,1 °C — 6. februāris
 −9,0 °C — 4. februāris
 −8,9 °C — 18. decembris

Augstākā gaisa temperatūra naktī:
 +19,2 °C — 16. jūlijs
 +18,3 °C — 7. augusts
 +17,7 °C — 31. jūlijs
 +17,0 °C — 14. jūlijs
 +16,7 °C — 1. augusts

Skatīt arī 
 Latvijas klimats
 Rīgas klimats
 1994. gads Latvijā

Atsauces

Ārējās saites 

Latvijas klimats
1994. gads Latvijā